Vilenjaci (Srednja zemlja)

**Vilenjaci**, narod iz knjiga J. R. R. Tolkiena, su najljepši i najpošteniji narod. Besmrtni su i otporni na bolesti. Posjeduju tri prstena moći. Vilenjaci su podijeljeni u više rodova. Njihovi bijeli brodovi mogu ići svuda. Hrabri su borci i imaju svoju moćnu magiju. Najveći vilenjak je bio Feanor.

## Historija Vilenjaka u Dobima zvijezda i u Prvom dobu 
Vilenjaci su se probudili kada je Varda, jedna od Valara, zapalila zvijezde. Prvo što su Vilenjaci vidjeli bili su zvijezde. Zbog ovoga oni od svih Valara najviše vole Vardu. Vilenjaci su se,dakle, probudili pored zaliva Kuivienen. Vjeruje se da je Melkor prvi saznao sa buđenje Vilenjaka. On je poslao mnoge zle utvare na njih. Mnogi Vilenjaci su zarobljeni. Melkor ih je mučenjem izobličio i oni su postali Orci. Orome je prvi od Valara sreo Vilenjake. On ih je odmah zavolio. Na svjetu Valara koji je održan potom, Valari su odlučili da zarate sa Melkorom da ne bi poubijao Vilenjake. Valari su krenuli protiv Melkora. Razorili su njegovo utvrđenje Utumno, zarobili Melkora i zarobili ga u zatvorMandosov.

Zatim su Valari pozvali Vilenjake da dođu u Neumiruće zemlje. Tada je nastala prva podjela među Vilenjacima. Oni koji su prihvatili pozive Valara su postali Eldari. Oni koji su ostali u Srednjoj zemlji su nazvani Avari, Nevoljni. Eldari su bili podijeljeni u tri roda. Prvi rod su Vanjari, Zlatni Vilenjaci. Oni su najmoćniji, ali i najmalobrojniji Vilenjaci. Njihov kralj je Ingve, koji se smatra Uzvišenim kraljem svih Vilenjaka. Drugi rod su Noldori. Njihovo ime znači **znanje** i oni streme ka njemu. Njihov kralj je tada bio Finve. Treći rod Eldara su Teleri. To su najmnogobrojniji Vilenjaci. Oni su Vilenjaci Mora. U njihovoj muzici odjekuje tužno naricanje mora i zvuk talasa. Imali su dva kralja: slavnog Elu Tingola, kralja Sivog Ogrtača i Olvea, njegovog brata. Sada, Vanjari i Noldori su relativno brzo stigli u Neumiruće zemlje. Teleri sporo putovahu. Kada su stigli do Anduina, jedan dio Telerija se pobuni i napusti putovanje. Njih je predvodio neki Lenve. Oni potom zauvek postadoše poznati kao Laikvendi, Zeleni Vilenjaci. Oni su volili šume i vješto su se skrivali u njima. Teleriji su nastavili putovanje i stigli su u Beleriand. Tamo su zastali pokraj šume Nan Elmot. Elu Tingol je zalutao u nju. Tamo je sreo majarskog duha, Melijanu Maju, kako pjeva. Oni su se zaljubili jedno u drugo na prvi pogled. Tingolu se činilo da vidi neku jarku, blistavu i prelijepu svijetlost na njenom licu. Kada je izašao iz šume sa Majom, objavio je svom naroduda će on ostati na Srednjoj Zemlji. Mnogi Teleri ostadoše sa njim. Oni osnovaše kraljevstvo Dorijat. Olve, Elveov brat, nastavio je da vodi Telere. Oni su konačno došli do obala mora. Tamo Ulmo Gospodar mora, nagovori neke od Telerija da ostanu na obalama. Oni otada behu znani kao Falatrimi. Cirdan Brodograditelj je bio njihov Gopodar. Ipak, najveći deo Telerija je na kraju stigao u Neumiruće zemlje. Tamo su oni osnovali veliku luku Alvakvonde. Noldori su osnovali grad Tirion na brdu Tuna. Vanjari su živjeli pored velike planine Tanikvetil, gdje se nalazi presto Manveov. Sreća vilin- naroda je bila velika.

Na Srednjoj Zemlji, Tingol i Melijana su načinili od Dorijata blagosloveno mjesto. Počela je trgovina sa Patuljcima Nogroda i Belegosta. U Amanu(Aman je drugo ime za Neumiruće zemlje) Noldori su rasli u znanju i hrabrosti. Finve, njih kralj se oženio uskoro sa Vilenjakinjom Mirijelom. Ona mu je rodila sina Feanora koji će biti najsilniji Vilenjak ikada. Međutim, porođaj je toliko iscrpio Mirijelu da je uskoro umrla. Bol Finvea je bio ogroman. On se poslije oženio Indis, vanjarskom Vilenjakinjom. Ona mu je rodila dva sina: Fingolfina i Finarfina. Od trojice braće Feanor je bio najvještiji i najoštrijeg uma, Fingolfin je bio najhrabriji i najpostojaniji, a Finarfin je bio najljepši i najmudriji. Dakle, u srećnim dobima kad je Melkor bio zatvoren, Noldori su dostigli vrhunac. Feanor je u ovo vrijeme načinio svoje najveće dijelo, koje nije mogao ponoviti: načinio je tri veličanstvena dragulja Silmarila. Međutim, Melkoru je istekla kazna i ubrzo je dobio slobodu da se kreće po Valimaru. Mnogi su povjerovali da se promijenio, jer je išao svuda unaokolo, praveći se dobar i dajući razne savjete (naizged mudre). Ali, Melkor je bio isuviše iskvaren. Bio je ljubomoran na darove, sreću i talente Vilenjaka. Počeo je da širi zle glasine, koje su najbolje prihvatali Noldori. Govorio je da su Valari neprijatelji Vilenjaka, da su ljubomorni na njih, i da ih drže u zatvoru da bi slabija rasa ljudi zavladala Srednjom zemljom. Govorio im je o oružju, o ratovima i ubijanju. Mnogi od Vilenjaka su povjerovali u ove zle priče. Amanom se raširilo nezadovoljstvo i mržnja. Na kraju su Valari otkrili da Melkor širi zlo, ali, prije nego što su ga mogli uhvatiti, Melkor je pobjegao. On je otišao zlom džinovskom pauku Ungolijat, i načinio sa njom dogovor da uništi Aman. U vrijeme kada je bio veliki praznik u Valimaru, Melkor i Ungolijat su brzo napali Drveće Valara. Melkor ih je probo kopljem, a Ungolijat isisa iz njih sav život. Zatim su otišli do Feanorove riznice, ubili njegovog oca Finvea, i ukrali Silmarile.

Sad, kada je Drveće uništeno, na Aman se spusti velika tama, i obasjavala ga je samo svijetlost zvijezda. Kada do Feanora dođoše vijesti o smrti njegovog oca i krađi Silmarila, on proke Melkora i sve Valare, a Melkora nazva *Morgot*, ili **Mračni neprijatelj svijeta.** Feanor zatim ode u grad Tirion, lud od bola zbog smrti oca. Tamo je on govorio pred svim Noldorima, rekavši stvari velike i strašne. Pozvao je Vilenjake da gone Melkora do kraja svijeta, od zapada do istoka, od juga do sjevera. On i njegovih sedam sinova su se zakleli imenom Iluvatarovim da će goniti do kraja svijeta svakoga ko se usudi da zadrži bilo koji Silmaril za sebe. Sa Feanorom u Srednju zemlju su pošli njegova braća Fingolfin i Finarfin i devet desetina Noldora. Feanorova vojska je stigle do luke Alvakvonde, koju drže Telerski vilenjaci. Feanor je tražio da im pozajme brodove da bi prešli preko mora. Teleri ovo odbiše, govoreći da su njihovi brodovi za njih živa bića. Noldori se rasrdiše i napadoše Telerije, i dobiše bitku, jer su bili fizički jači. Kada su se spremali da zaplove, vidješe mračni sijenku na stjenama, vjerovatno Mandos. On izreče proročanstvo koje se naziva Kob Noldora, i Proročanstvo sjevera. Reče im da će ih bijes Valara pratiti, i da će izgubiti rat protiv Melkora. Oni koji prežive će se zamoriti od svijeta i postati žalosne sjeni kada dođe vrijeme ljudi. Na ovo se Finarfin i Noldori koji su ga pratili okrenuše nazad i vratiše se u Tirion; i dobiše oproštaj. Feanor ugrabi flotu i pređe more sa svojim sinovima, ostavljajući Fingolfina na obali. Kada se iskracaše u Beleriandu, Maidros upita Feanora koje će veslače poslati nazad po ostale. Feanor se razjari i naredi da se spale brodovi.

Fingolfin i njegov narod, ostavljeni na obali, odlučiše da pređu Helkarase, Led koji se mrvi. Putovanje bijaše teško i mnogi su umrli, ali na kraju stigoše u Beleriand. U međuvremenu, Feanorova vojska se sukobi sa Morgotovim slugama. Ova bitka bijaše nazvana Bitka pod zvijezdama, i u njoj Noldori pobijediše. Međutim, Feanor odluta ispred svoje vojske i bi ubijen od strane Gotmoga, gospodara Balroga. Njegovo tijelo se pretvori u prah u njegovoj vatri i bijesu, i ne bijaše sahranjen. Fingolfin dobi titulu kralja svih Noldora od Maidrosa, i otada se kuća Feanorova naziva Obezvlašćena. Noldori se nastaniše po Beleriandu i osnovaše kraljevstva. Finrod Felagund osnova Nangotrond, sinovi Feanorovi naseliše čitav istočni Beleriand, Fingolfin i Fingon nastaniše Hitlum a Turgon osnova skriveni grad Gondolin. Poraziše Melkora još jednom; u bici Dagor Aglareb koja je nazvana Slavna bitka. Poslije toga nastupi Dugi mir od skoro tri stotine godina. U ovo doba Edaini, ljudi, dođoše u Belerinand, i podijeliše se u tri kuće. Kuća Beorova življaše u Dortonionu, kuća Hadorova u južnom Hitlumu, a narod Haletin u šumi Bretil.

Melkor je shvatio da Orci nisu dorasli Vilenjacima. Zbog toga on stvori mnoge druge sluge: Zmajeve, Balroge, Vampire... Na kraju Glaurung, otac Zmajeva izađe u bici Dagor Bragolah, Bitka iznenadnog plamena i snage dobra su bile poražene. Velika i zelena ravnica Ard-galen se pretvori u prostranstvoi zagušljivog pjeska, Dortonion je bio zauzet a kuća Beorova uništena. Kraljevstva sinova Feanorovih su oslabila i izgubila kontrolu nad nekim predjelima. Fingolfin je pao u očajanje. Krenuo je i došao do kapija Angbanda, izazivajući Melkora na dvoboj. Melkor je izašao i borio se sa Fingolfinom. Fingolfin je Morgotu zadao sedam rana, ali je na kraju bio ubijen. Fingolfinovo tijelo spasi orao Torondor, koji je tada kandžama unakazio Melkorovo lice.

Beren i Lutijena su, poslije mnogih prepreka, uspjeli da ukradu jedan Silmaril od Morgota. Maidros, sin feanorov se obodrio i počeo da stvara savez za uništenje Morgota. Skupio je svu svoju i svoje braće vojsku, ljude sa istoka, ljude Bretila i Dor-lomina, vojsku Fingona, kralja Noldora u Hitlumu, kao i jednu malu četu ratnika iz Dorijta. Svi ovi ratnici su krenuli u veliku bitku, onu koja je nazvana Nirnait Arnoidad, Bitka nebrojenih suza. Tu su vojske dobra bile izdane od strane ljudi istoka i izgubili su bitku, a Fingon i Huor su poginuli. Hurin je bio zarobljen. Turgon, kralj Gondolina je sada po pravu bio Visoki kralj svih Noldora.

U sledećem periodu je ohološću Turina Turambara uništen Nangotrond. Sinovi Feanorovi, vezani zakletvom, napadaju kralja Diora i Dorijat, jer je Dior posjedovao Silmarili. Dorijat je uništen, ali je Elvinga, Diorova kćerka, pobjegla sa Silmarilom. Kelegorm, Kurufin Karantir, Dior i Mablung su poginuli.

Kraljevstvo Gondolin je palo zbog Maiglinove izdaje. Ostaci naroda Gondolina i Dorijata su izgradili naselje na ušću Siriona. Sinovi Feanorovi su opet napali ovo naselje zbog Elvinginog Silmarila. Nselje je bilo spaljeno, iako su Feanorovi sinovi Amrod i Amras poginuli.
Elvinga se bacila u more sa Silmarilom, ali je preživjela. U međuvremenu, moreplovac Earendil stiže do Valinora i uspjeva da nagovori Valare da pođu u rat protiv Melkora. Valari napadaju Melkora, u velikom ratu poznatom kao Rat Bijesnih, istjeruju ga iz krugova svijeta. Dva Silmarila su oteta od Melkora. Maidros i Maglor, vezani zakletvom, kradu Silmarile od Valara. Silmarili peku njihove ruke nepodnošljivim bolom. Maidros se baca u grotlo vulkana sa svojim Silmariliom, a Maglor baca svoj Silmaril u more i odluta, pjevajući sa bolom i kajanjem kraj talasa. Beleriand se od siline borbe raspao i pao u more, sav Beleriand osim Lindona. Prvo doba se završava. 

## Historija Vilenjaka u Drugom dobu 
U Drugom dobu sunca, titulu Uzvišenog kralja Noldora dobio je Gil-galad. On je utemeljio svoje kraljevstvo u Lindonu, jedinom preostalom dijelu Belerianda. Cirdan je izgradio Sive luke. Oko 700. godine, Kelebrimor, unuk Feanorov, je igradio kraljevstvo u zemlji Eregion. Između njegovih podanika i Patuljaka Morije dolazi do unosne trgovine u velikog prijateljstva. Vilenjačka kraljevstva Lorien i Mrka Šuma su osnovana. Sauron je, u obliku dobrog duha Anatara, došao kod Kelebrimora. Sauron je obmanuo Kelebrimora i usadio mu je pomisao da napravi Prstenove moći. Nakon nekih tri stotine godina, Kelebrimor je završio Prstenove moći. Devet je dao ljudima, sedam Patuljcima, a tri najmoćnija je dao Galadrieli, Gil-galadu i Cirdanu. Sauron je u tajnosti iskovao Prsten moći, koji je trebao da gospodari ostalim prstenovima. Kelebrimor je shvatio da je obmanut i počeo je veliki rat Saurona i Vilenjaka. Eregion je bio razoren. Elrond je poveo mnoge izbjeglice iz Eregiona i izgradio Rivendal. Sauron je otjeran u Mordor zahvaljujući pomoći koju je poslao Tar-Minastir, kralj Numenora. Nakon propasti Numenora, Elendil, Izildur i Anarion su došli u Srednju zemlju. Izgradili su kraljevstva Arnor i Gondor. Kada je Sauron ponovo počeo da širi vlast, osnovana je Posljednja Alijansa vilenjaka i ljudi. Sauron je poražen i nestao je sa svijeta za neko vrijeme, ali su Gil-galad, Elendil i Anarion poginuli. Otada nije bilo Uzvišenog kralja Noldora. Kraj Drugog doba.

## Historija Vilenjaka u Trećem dobu 
Treće doba je bilo doba opadanja Vilenjaka. Njihova moć je vremenom slabila, a njihov narod se smanjivao brojem. Samo su dva kraljevstva uspjela da očuvaju veličanstvenost starih vilin-kraljevstva: Lorien i Rivendal. Nakon što je Sauron uništen, sva tri vilenjačka prstena moći su nestala i izblijedila. Većina Vilenjaka je otišla u Valinor u ovom dobu. Cirdan i neki od Vilenjaka Loriena i Mrke Šume su otali jedan dio Četvrtog doba u Srednjoj zemlji, ali su i oni vremenom otišli u Neumiruće zemlje. 

## Također pogledajte 
* Mračni vilenjak

## Reference 
## Vanjski linkovi 
Kategorija:Rase Srednje zemlje